रिसर्च के दौरान नौ लोगों की एक बाहरी नाड़ी में सूई डालकर नाड़ियों के इलेक्ट्रिकल सिग्नल रिकॉर्ड किए गए, जिससे कि शरीर की प्रतिक्रियाओं का सही अनुमान लगाया जा सके. इन लोगों को पहले शांत तस्वीरें दिखाई गईं और आंकड़े जुटाए गए. इसके बाद जब उन्हें 22 मिनट लंबी ऐसी फिल्म दिखाई गई जिसमें एक धावक दौड़ रहा है तो परिणाम बदल गए. मेसफील्ड के साथ इस रिसर्च पर काम करने वाले रेचेल ब्राउन ने बताया, "हालांकि इन दोनों ही स्थितियों में आए परिणामों में अंतर बहुत कम था, लेकिन वे व्यायाम की वजह से हुई उपयुक्त मनोवैज्ञानिक प्रतिक्रिया थी." ब्राउन इस तरह की संवेदी प्रतिक्रियाओं को रिकॉर्ड करने के क्षेत्र में अपने काम के लिए प्रसिद्ध हैं. उन्होंने कहा, "ये सभी लोग बिना किसी बाहरी शारीरिक गतिविधि के शांत बैठे थे, इसका मतलब है प्रतिक्रिया मनोवैज्ञानिक थी, यानि मस्तिष्क से जन्मी, ना कि शरीर से." इन परिणामों से उन्हें अपनी रिसर्च में मदद मिली. उन्होंने पाया कि भावनात्मक तस्वीरें या फिल्में देखने से शरीर में संवेदी नाड़ी क्रियाएं बढ़ती हैं और पसीना निकलता है.